सारा ऋतुवन के राजा वसंत के मौसम में फागुन के पूर्णिमा के मनावे जाये वाला इ परब आनंद के बयार बहावे में हर साल सक्षम होला आ भारत के पुरातन गौरवशाली इतिहास के परिचय भी करावेला
।
होली इ बतावे के प्रयास करेला की होली के जइसन ही जीवन भी रंग से भरल होखे के चाही
।
बेरंग के दुनिया केहू के निमन ना लागेला, हमनी के जीवन के कई गो रंग होला ,कई गो ओकर रूप होला काहे की जब सब रंग मिल जाला एके में त उ करिया लउकेला, एहिसे हर रंग के पहचान होखे लायक रखे के चाही, न त उ करिया धब्बा बन जाई। सब केहू के जीवन में अलगे अलगे जगह पर ओकर अलग अलग रूप का एगो मर्द जात कही बाप त कही बेटा त कही पति त कही मालिक चाहे सेवक ओईसही औरत के भी अलग अलग रूप बा। हर केहू के निजी जीवन में भी रंग हर मोड़ पर मौजूद बा जइसे कह सकत बानी की क्रोध के लाल, ईर्ष्या खातिर हरिहर , आनंद खातिर पीअर , प्रेम के गुलाबी, आकाश से तुलना खातिर कबो नीला, शांति खतिरा उजर, बलिदान खतिरा केसरिया अउरी ज्ञान खतिर जामुनीया रंग के हमनी के प्रयोग करनी जा आ सबकर एगो जगह पर आपन आपन मतलब बा।
होली में गीत के आपन अलगे मजा बाटे जब गाव में गीत उठेला त गावल जाला
घरहीं कोशिला मैया करेली सगुनवा,
बने बने राम जी का बीतेला फगुनवा।
आ ओकरा बाद जे केहु मनई कढावेलें की
रामऽ खेले होरी, लछुमन खेले होरी,
लंका में राजा रावण खेले होरी,
अजोधा में भाई भरत खेले होरी।
हंसेला जनकपुर के लोग सभी हो
लइका राम धनुषऽ कैसे तुरिहें?
मान ली भइया इ गीत होली के राष्ट्रीय गीत ह पूर्वांचल ला आ एह्पे सब केहु झूमे पर मजबूर हो जाला अब त धीरे धीरे इ हर जगह गावल आ बजावल जात बा।
हमरा मन परत बा कुछ आन्तरा हम जरूर कहेम दू चार लाइन एगो अउरी जइसे की
राधे घोरऽ ना अबीर, राधे घोरऽ ना अबीर,
मंड़वा में अइलें कन्हईया।
आ हो राधे घोरऽ ना अबीर, राधे घोरऽ ना अबीर,
राधे घोरऽ ना अबीर, की मंड़वा में अइलें कन्हईया ।
मंड़वा में अइलें कन्हईया हो मंड़वा में अइलें कन्हईया
की मंड़वा में अइलें कन्हईया ।
राधे घोरऽ ना अबीर, राधे घोरऽ ना अबीर
मंड़वा में अइलें कन्हईया ।
एह्सब गीत
न
के बिच बिच में जोगीरा जब ढोलक के थाप पर कहाला त उमंग जोश आ उत्साह देखल बनेला गाव के छ्वारिक गिरोह आ साथे साथे बारीक़ लोगन के जइसे की ईगो जोगीरा बड़ी मसहूर बाटे हमनी किह्वा
सा रा रा रा रा रा रा रा रा रा रा रा रा
जोगीरा सा रा रा रा
फ़ागुन महिनवा जी सबसे रंगीन हां सबसे रंगीन..
आ याद करे बुढवा जवानी के दिन .. बोलो सा रा रा रा
सा रा रा रा रा रा रा रा रा रा रा रा रा
जोगीरा सा रा रा रा
ओकरा बाद सांझी खानी अबीर के बेर भी गीत गावल जाला जइसे की
“संउसे सहरिया रंग से भरी,
केकरा माथे ढ़ारूँ अबीर, हो
केकरा माथे ढ़ारूँ अबीर?”
आ फगुवा के अंतिम में चैता उठेला आ ओकरा बाद होली ख़तम लेकिन हर साल इ परब आपसी एकता आ समरसता पर बल देवेला हर साल इ होली के परब समाज में एगो साफ़ सूथरा सन्देश देवे के कोशिश करेला की सब केहू आपन इर्षा, द्वेष अउरी दुश्मनी के भाव के भुला के प्रेम प्यार अउरी समानता के नजरिया अपनावे के चाही। इ परब हमनि के सांस्कृतिक बिरासत हवे जवना के मूल रूप के बचा के अगिलका पीढ़ी तक पहुचावे के जिम्मेदारी हमनी सब केहू के बा ताकि अगिलका आवे वाला पीढ़ी गौरवान्वित महसूस कर सके ….
------------------------------------
bho_Deva mai_Deva bho_Deva mai_Deva bho_Deva bho_Deva hin_Deva awa_Deva bho_Deva bho_Deva bho_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva san_Deva bho_Deva hne_Deva san_Deva hne_Deva hne_Deva hne_Deva san_Deva bho_Deva hin_Deva bho_Deva bho_Deva bho_Deva unk